title: 2014/543/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2012 — τμήμα II — Ευρωπαϊκό Συμβούλιο και Συμβούλιο

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/24

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2012 — τμήμα II — Ευρωπαϊκό Συμβούλιο και Συμβούλιο
   (2014/543/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2012 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2012 [COM(2013) 570 – C7-0275/2013] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2012, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρασχέθηκε από το Ελεγκτικό Συνέδριο για το οικονομικό έτος 2012 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα του 164, 165 και 166,

               —

               έχοντας υπόψη το σχέδιο διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (7),

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0189/2014),

               1.

               αναβάλλει τη λήψη απόφασης σχετικά με τη χορήγηση απαλλαγής στον γενικό γραμματέα του Συμβουλίου όσον αφορά την εκτέλεση του προϋπολογισμού του Ευρωπαϊκού Συμβουλίου και του Συμβουλίου για το οικονομικό έτος 2012·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Ευρωπαϊκό Συμβούλιο, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας των Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 56 της 29.2.2012.

      (2)  ΕΕ C 334 της 15.11.2013, σ. 1.

      (3)  ΕΕ C 331 της 14.11.2013, σ. 1.

      (4)  ΕΕ C 334 της 15.11.2013, σ. 122.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

      (7)  ΕΕ C 373 της 20.12.2013, σ. 1.


title: Απόφαση (ΚΕΠΠΑ) 2015/1764 του Συμβουλίου, της 1ης Οκτωβρίου 2015, για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία

text:
               2.10.2015

               EL

               Επίσημη Εφημερίδα της Ευρωπαϊκής Ένωσης

               L 257/42

         ΑΠΌΦΑΣΗ (ΚΕΠΠΑ) 2015/1764 ΤΟΥ ΣΥΜΒΟΥΛΊΟΥ
   της 1ης Οκτωβρίου 2015
   για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα εξής:

               (1)

               Στις 31 Ιουλίου 2014 το Συμβούλιο εξέδωσε την απόφαση 2014/512/ΚΕΠΠΑ (1) σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία.

               (2)

               Το Συμβούλιο εκτιμά ότι τα εν λόγω περιοριστικά μέτρα δεν θα πρέπει να θίξουν την ευρωπαϊκή διαστημική βιομηχανία.

               (3)

               Ως εκ τούτου, θα πρέπει να επιτραπούν ορισμένες πράξεις που αφορούν συγκεκριμένες πυροτεχνικές ύλες του κοινού στρατιωτικού καταλόγου της Ευρωπαϊκής Ένωσης (2) οι οποίες είναι απαραίτητες με σκοπό τη χρήση για μηχανισμούς εκτόξευσης που χρησιμοποιούν πάροχοι υπηρεσιών εκτόξευσης των κρατών μελών ή που είναι εγκατεστημένοι σε κράτος μέλος ή τη χρήση σε εκτοξεύσεις σε διαστημικά προγράμματα της Ένωσης. των κρατών μελών της ή του Ευρωπαϊκού Οργανισμού Διαστήματος ή την τροφοδοσία δορυφόρων από κατασκευαστές δορυφόρων που είναι εγκατεστημένοι σε κράτος μέλος,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/512/ΚΕΠΠΑ τροποποιείται ως εξής:

               1)

               Στο άρθρο 2, προστίθενται οι ακόλουθες παράγραφοι:
               «5.   Οι απαγορεύσεις στις παραγράφους 1 και 3 δεν ισχύουν για:

                           α)

                           την πώληση, χορήγηση, μεταφορά ή εξαγωγή και την εισαγωγή, αγορά ή μεταφορά υδραζίνης (CAS 302-01-2) σε συγκεντρώσεις 70 τοις εκατό και άνω·

                           β)

                           την εισαγωγή, αγορά ή μεταφορά ασύμμετρης διμεθυλυδραζίνης (CAS 57-14-7)·

                           γ)

                           την πώληση, χορήγηση, μεταφορά ή εξαγωγή και την εισαγωγή, αγορά ή μεταφορά μονομεθυλυδραζίνης (CAS 60-34-4)·

                     με σκοπό τη χρήση για μηχανισμούς εκτόξευσης που χρησιμοποιούν ευρωπαίοι πάροχοι υπηρεσιών εκτόξευσης ή τη χρήση σε εκτοξεύσεις σε ευρωπαϊκά διαστημικά προγράμματα ή την τροφοδοσία δορυφόρων από ευρωπαίους κατασκευαστές δορυφόρων.
               Η ποσότητα κάθε εξαγωγής υδραζίνης υπολογίζεται ανάλογα με την εκτόξευση ή τις εκτοξεύσεις ή με τον δορυφόρο για τον οποίο πραγματοποιείται και δεν υπερβαίνει συνολικά τα 800 χιλιόγραμμα για κάθε επιμέρους εκτόξευση. Η ποσότητα κάθε εξαγωγής μονομεθυλυδραζίνης υπολογίζεται ανάλογα με την εκτόξευση ή τις εκτοξεύσεις ή τον δορυφόρο για τον οποίο πραγματοποιείται.
               6.   Οι απαγορεύσεις της παραγράφου 2 δεν εφαρμόζονται για την παροχή τεχνικής βοήθειας, υπηρεσιών μεσιτείας και άλλων υπηρεσιών ούτε για την παροχή χρηματοδότησης ή χρηματοδοτικής βοήθειας, που συνδέονται με πράξεις που αναφέρονται στην παράγραφο 5 στοιχεία α), β) και γ).
               7.   Οι πράξεις που αναφέρονται στην παράγραφο 5 στοιχεία α), β) και γ) και στην παράγραφο 6 υπόκεινται σε προηγούμενη έγκριση από τις αρμόδιες αρχές των κρατών μελών. Τα κράτη μέλη ενημερώνουν δεόντως το Συμβούλιο σε όλες τις περιπτώσεις κατά τις οποίες χορηγούν έγκριση. Στην ενημέρωση περιλαμβάνονται οι λεπτομέρειες των μεταφερόμενων ποσοτήτων και της τελικής χρήσης.».

               2)

               Στο άρθρο 9 παράγραφος 1, προστίθεται το ακόλουθο εδάφιο:
               «Το άρθρο 2 παράγραφος 6 εφαρμόζεται από τις 9 Οκτωβρίου 2015.».

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 1 Οκτωβρίου 2015.

            Για το Συμβούλιο

            Ο Πρόεδρος

         E. SCHNEIDER

      (1)  Απόφαση 2014/512/ΚΕΠΠΑ του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 229 της 31.7.2014, σ. 13).

      (2)  ΕΕ C 129 της 21.4.2015, σ. 1.


Avis juridique important

|

31992D0177

92/177/ΕΟΚ: Απόφαση της Επιτροπής της 16ης Μαρτίου 1992 περί αποδοχής αναλήψεως υποχρεώσεως από ιάπωνα παραγωγό όσον αφορά τη διαδικασία αντιντάμπινγκ σχετικά με τις εισαγωγές ορισμένων τύπων θερμικού χαρτιού καταγωγής Ιαπωνίας, και περί περατώσεως της έρευνας σχετικά με τον εν λόγω παραγωγό

Επίσημη Εφημερίδα αριθ. L 081 της 26/03/1992 σ. 0022 - 0023

ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1992  περί αποδοχής αναλήψεως υποχρεώσεως από ιάπωνα παραγωγό όσον αφορά τη διαδικασία αντιντάμπινγκ σχετικά με τις εισαγωγές ορισμένων τύπων θερμικού χαρτιού καταγωγής Ιαπωνίας, και περί περατώσεως της  έρευνας σχετικά με τον εν λόγω παραγωγό  (92/177/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρς μη μέλη της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται στον κανονισμό (ΕΟΚ) αριθ. 2423/88,  Εκτιμώντας ότι:  Α. Προσωρινά μέτρα  (1) Η Επιτροπή, με τον κανονισμό (ΕΟΚ) αριθ. 2805/91 (2), επέβαλε προσωρινό δασμό αντιντάμπινγκ στις εισαγωγές στην Κοινότητα ορισμένων τύπων θερμικού χαρτιού (που εφεξής καλείται "χαρτί για τηλεομοιοτυπικά μηχανήματα") καταγωγής Ιαπωνίας, που υπάγονται  στους κωδικούς ΣΟ ex 3703 90 90 και ex 4810 11 90. Το Συμβούλιο, με τον κανονισμό (ΕΟΚ) αριθ. 103/92 (3), παρέτεινε αυτόν τον δασμό για περίοδο που δεν υπερβαίνει τους δύο μήνες.  Β. Επιβολή οριστικού δασμού  (2) Μετά την επιβολή του προσωρινού δασμού αντιντάμπινγκ, τα ενδιαφερόμενα μέρη ζήτησαν και έγιναν δεκτά σε ακρόαση από την Επιτροπή. Υπέβαλαν επίσης γραπτά τις απόψεις τους σχετικά με τα συμπεράσματα.  (3) Η Επιτροπή συνέχισε την έρευνά της σχετικά με την πρακτική ντάμπινγκ και την προκύπτουσα ζημία. Με βάση τα συμπεράσματά της, η Επιτροπή πρότεινε στο Συμβούλιο να εγκρίνει κανονισμό σχετικά με την επιβολή οριστικού δασμού αντιντάμπινγκ στις εισαγωγές  χαρτιού για τηλεομοιοτυπικά μηχανήματα καταγωγής Ιαπωνίας, και την οριστική είσπραξη του προσωρινού δασμού αντιντάμπινγκ που έχει επιβληθεί στις εν λόγω εισαγωγές.  Γ. Ανάληψη υποχρέωσης  (4) Αφού ενημερώθηκαν οι παραγωγοί για τα αποτελέσματα της έρευνας, η Tomoegawa Paper Co. Ltd πρότεινε την ανάληψη υποχρέωσης σύμφωνα με το άρθρο 10 του κανονισμού (ΕΟΚ) αριθ. 2423/88.  (5) Αυτή η ανάληψη υποχρέωσης συνεπάγεται αύξηση των τιμών εξαγωγής κατά ποσό που θα επαρκεί για την εξάλειψη της πρακτικής ντάμπινγκ που διαπιστώθηκε. Η Επιτροπή πιστεύει ότι, από διοικητική άποψη, θα είναι δυνατόν να εξακριβωθεί το γεγονός ότι  τηρείται η υποχρέωση που έχει αναληφθεί. Ενόψει των ανωτέρω, η Επιτροπή θεωρεί ότι η ανάληψη υποχρέωσης που προτείνεται είναι αποδεκτή και ότι η έρευνα σχετικά με την εν λόγω εταιρεία μπορεί να περατωθεί χωρίς την επιβολή δασμού αντιντάμπινγκ .  (6) Αν η ανάληψη υποχρέωσης δεν τηρηθεί από τον παραγωγό ή αν ο παραγωγός παραιτηθεί από την εν λόγω υποχρέωση, η Επιτροπή μπορεί, σύμφωνα με το άρθρο 10 παράγραφος 6 του κανονισμού (ΕΟΚ) αριθ. 2423/88, να επιβάλει αμέσως προσωρινό δασμό με βάση τα  αποτελέσματα και τα συμπεράσματα της έρευνας που αναφέρονται στον κανονισμό (ΕΟΚ) αριθ. 729/92 του Συμβουλίου (4). Στη συνέχεια, θα μπορεί να επιβληθεί επίσης οριστικός δασμός από το Συμβούλιο με βάση τις πληροφορίες που συγκεντρώνονται από αυτή την  έρευνα.  (7) Η συμβουλευτική επιτροπή, της οποίας ζητήθηκε η γνώμη σχετικά με την αποδοχή των προτεινόμενων αναλήψεων υποχρεώσεων, δεν διατύπωσε αντιρρήσεις,  ΑΠΟΦΑΣΙΖΕΙ:  Άρθρο 1  Γίνεται αποδεκτή η ανάληψη υποχρέωσης που προτείνεται από την Tomoegawa Paper Co. Ltd όσον αφορά τη διαδικασία αντιντάμπινγκ σχετικά με τις εισαγωγές χαρτιού τηλεμοιοτυπίας καταγωγής Ιαπωνίας.  Η ανάληψη υποχρέωσης παράγει αποτελέσματα από την ημέρα έναρξης ισχύος του οριστικού δασμού.  Άρθρο 2  Η έρευνα σχετικά με τη διαδικασία αντιντάμπινγκ που αναφέρεται στο άρθρο 1 περατώνεται όσον αφορά την Tomoegawa Paper Co. Ltd. Βρυξέλλες, 16 Μαρτίου 1992. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 270 της 26. 9. 1991, σ. 15. (3) ΕΕ αριθ. L 11 της 17. 1. 1992, σ. 33. (4) Βλέπε σελίδα 1 της παρούσας Επίσημης Εφημερίδας.


Avis juridique important

|

31988D0452

88/452/ΕΟΚ: Απόφαση του Συμβουλίου της 30ής Ιουνίου 1988 για τη σύναψη πρόσθετου πρωτοκόλλου της συμφωνίας συνεργασίας ανάμεσα στην Ευρωπαϊκή Οικονομική Κοινότητα και το Βασίλειο του Μαρόκου

Επίσημη Εφημερίδα αριθ. L 224 της 13/08/1988 σ. 0017 - 0017 Φινλανδική ειδική έκδοση: Κεφάλαιο 11 τόμος 14 σ. 0131  Σουηδική ειδική έκδοση: Κεφάλαιο 11 τόμος 14 σ. 0131

ΑΠΟΦΑΣΗ ΤΟΥ ΣΥΜΒΟΥΛΙΟΥτης 30ής Ιουνίου 1988για τη σύναψη πρόσθετου πρωτοκόλλου της συμφωνίας συνεργασίας ανάμεσα στην Ευρωπαϊκή Οικονομική Κοινότητα και το Βασίλειο του Μαρόκου(88/452/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,ίΕχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,τη σύσταση της Επιτροπής,τη σύμφωνη γνώμη του Ευρωπαϊκού Κοινοβουλίου^(1),Εκτιμώντας ότι πρέπει να  εγκριθεί το πρόσθετο πρωτόκολλο της συμφωνίας συνεργασίας ανάμεσα στην Ευρωπαϊκή Οικονομική Κοινότητα και το Βασίλειο του Μαρόκου^(2 ) που υπογράφηκε στο Ραμπάτ στις 27 Απριλίου 1976,ΑΠΟΦΑΣΙΖΕΙ :   ίΑρθρο 1 Εγκρίνεται εξ ονόματος της Κοινότητας το πρόσθετο πρωτόκολλο της συμφωνίας συνεργασίας ανάμεσα στην Ευρωπαϊκή Οικονομική Κοινότητα και το Βασίλειο του Μαρόκου .  Το κείμενο του πρωτοκόλλου επισυνάπτεται στην παρούσα απόφαση . ίΑρθρο 2 Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 8 του πρωτοκόλλου^(3 ). ίΑρθρο 3 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων .  Λουξεμβούργο, 30 Ιουνίου 1988.Για το Συμβούλιο Ο Πρόεδρος Ch . SCHWARZ-SCHILLING  ( 1 ) EE ariu . 187 thw 18 . 7 . 1988 . ( 2 ) EE ariu . L 264 thw 27 . 9 . 1978, s . 2 . (3 ) H hmeromhnia enarjevw isxzow toz prvtokolloz ua dhmosiezuei sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου .


Avis juridique important

|

31995D0345

95/345/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Αυγούστου 1995 για την περάτωση της διαδικασίας αντιντάμπινγκ όσον αφορά τις εισαγωγές στο Ηνωμένο Βασίλειο νιτρικού αμμωνίου καταγωγής Ρωσίας και για την περάτωση της έρευνας για επανεξέταση μέτρων αντιντάμπινγκ όσον αφορά τις εισαγωγές στο Ηνωμένο Βασίλειο νιτρικού αμμωνίου καταγωγής Λιθουανίας

Επίσημη Εφημερίδα αριθ. L 198 της 23/08/1995 σ. 0029 - 0030

ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Αυγούστου 1995 για την περάτωση της διαδικασίας αντιντάμπινγκ όσον αφορά τις εισαγωγές στο  Ηνωμένο Βασίλειο νιτρικού αμμωνίου καταγωγής Ρωσίας και για την περάτωση της έρευνας για  επανεξέταση μέτρων αντιντάμπινγκ όσον αφορά τις εισαγωγές στο Ηνωμένο Βασίλειο νιτρικού αμμωνίου  καταγωγής Λιθουανίας (95/345/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά των  εισαγωγών που αποτελούν αντικείμενο ντάμπινγκ από χώρες μη μέλη της Ευρωπαϊκής Κοινότητας  (1),  όπως τροποποιήθηκε τελευταία από τον κανονισμό (ΕΚ) αριθ. 1251/95  (2), και ιδίως το άρθρο 23, τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των  εισαγωγών που αποτελούν αντικείμενο ντάμπινγκ η επιδοτήσεων εκ μέρους χωρών μη μελών της Ευρωπαϊκής  Κοινότητας  (3), όπως τροποποιήθηκε τελευταία από τον κανονισμό (ΕΚ) αριθ. 522/94  (4), και ιδίως  το άρθρο 9, Μετά από διαβουλεύσεις με τη συμβουλευτική επιτροπή, Εκτιμώντας τα ακόλουθα: Α. ΔΙΑΔΙΚΑΣΙΑ (1)  Το Νοέμβριο του 1992, η Επιτροπή κίνησε διαδικασία αντιντάμπινγκ σχετικά με  τις εισαγωγές στο Ηνωμένο Βασίλειο νιτρικού αμμωνίου καταγωγής Λευκορωσίας, Γεωργίας, Λιθουανίας,  Ρωσίας, Τουρκμενιστάν, Ουκρανίας και Ουζμπεκιστάν («Περιφερειακή διαδικασία που αφορά το ΗΒ»)   (5). (2)  Το Μάιο του 1994, η διαδικασία αντιντάμπινγκ όσον αφορά τις εισαγωγές του εν λόγω προϊόντος  καταγωγής Λευκορωσίας, Γεωργίας, Τουρκμενιστάν, Ουκρανίας και Ουζμπεκιστάν περατώθηκε με την  απόφαση της Επιτροπής αριθ. 94/293/ΕΚ  (6). Με την ίδια απόφαση, περατώθηκε η έρευνα ως προς τη  Λιθουανία και τη Ρωσία, με αποδοχή αναλήψεων υποχρεώσεων όσον αφορά τις εισαγωγές νιτρικού αμμωνίου  από τις δύο αυτές χώρες. (3)  Τον Ιούνιο του 1994, η Επιτροπή κίνησε διαδικασία αντιντάμπινγκ όσον αφορά τις εισαγωγές στην  Κοινότητα σαν σύνολο νιτρικού αμμωνίου καταγωγής Λιθουανίας και Ρωσίας (διαδικασία σε κοινοτικό  επίπεδο)  (7). (4)  Μετά την έναρξη της διαδικασίας ως προς όλη την Κοινότητα, κατέστη σαφές ότι, σε περίπτωση που  αποδεικνυόταν αναγκαία η λήψη προστατευτικών μέτρων, τα εν λόγω μέτρα θα έπρεπε να εφαρμοστούν στο  σύνολο της Κοινότητας, περιλαμβανομένου του Ηνωμένου Βασιλείου. Στην περίπτωση αυτή, τα μέτρα τα  λαμβανόμενα στο πλαίσιο της περιφερειακής διαδικασίας ΗΒ όσον αφορά εισαγωγές από τη Ρωσία ή/και τη  Λιθουανία θα έπρεπε να ανακληθούν δεδομένου ότι η αγορά του Ηνωμένου Βασιλείου δεν θα ήταν δυνατόν  να προστατεύεται ταυτόχρονα από δύο χωριστά μέτρα αντιντάμπινγκ έναντι των εισαγωγών του ιδίου  προϊόντος με την ίδα καταγωγή. Υπό τις περιστάσεις αυτές και με την επιφύλαξη του αποτελέσματος της έρευνας σε κοινοτικό επίπεδο,  άρχισε η επανεξέταση της απόφασης 94/293/ΕΚ  (8), προκειμένου να επιτραπεί στα ενδιαφερόμενα μέρη  να εκθέσουν τις απόψεις τους για το θέμα. (5)  Σχετικά με το σημείο που αναφέρεται στην αιτιολογική σκέψη 4 δεν διατυπώθηκαν άμεσα σχόλια από  ενδιαφερόμενα μέρη. Β.  ΠΕΡΑΤΩΣΗ ΤΗΣ ΕΡΕΥΝΑΣ ΣΕ ΚΟΙΝΟΤΙΚΟ ΕΠΙΠΕΔΟ (6)  Η έρευνα σε κοινοτικό επίπεδο περατώθηκε με  τον κανονισμό (ΕΚ) αριθ. 2022/95 του Συμβουλίου  (9) για την επιβολή οριστικού δασμού αντιντάμπινγκ  επί των εισαγωγών νιτρικού αμμωνίου καταγωγής Ρωσίας και με την απόφαση 95/344/ΕΚ της Επιτροπής   (10), για την περάτωση της διαδικασίας σε κοινοτικό επίπεδο όσον αφορά εισαγωγές καταγωγής  Λιθουανίας. Γ. ΤΡΟΠΟΠΟΙΗΣΗ ΤΗΣ ΑΠΟΦΑΣΗΣ 94/293/ΕΚ (7)  Η Επιτροπή, ενόψει της επιβολής δασμού αντιντάμπινγκ  σε κοινοτικό επίπεδο επί των εισαγωγών νιτρικού αμμωνίου καταγωγής Ρωσίας και προκειμένου να  αποτρέψει την ταυτόχρονη επιβολή δύο χωριστών μέτρων αντιντάμπινγκ επί των εν λόγω εισαγωγών στην  αγορά του Ηνωμένου Βασιλείου, δεν πρέπει να διατηρήσει το μέτρο αντιντάμπινγκ υπό τύπο ανάληψης  υποχρεώσεων όσον αφορά τη Ρωσία και ως εκ τούτου η περιφερειακή διαδικασία του ΗΒ όσον αφορά τις  εισαγωγές νιτρικού αμμωνίου Ρωσίας πρέπει να περατωθεί από την ημερομηνία θέσης σε ισχύ των μέτρων  αντιντάμπινγκ σε κοινοτικό επίπεδο. (8)  Όσον αφορά τη Λιθουανία, η επανεξέταση της απόφασης 94/293/ΕΚ, περιορίζεται στο θέμα που  αναφέρεται στην αιτιολογική σκέψη 4. Πάντως, κανένα από τα ενδιαφερόμενα μέρη δεν προσκόμισε  αποδείξεις ότι η άρση του μέτρου αντιντάμπινγκ όσον αφορά τις εισαγωγές από τη Λιθουανία στο  πλαίσιο της περιφερειακής διαδικασίας ΗΒ δεν θα οδηγούσε και πάλι σε πρόκληση ζημιών στη βιομηχανία  του Ηνωμένου Βασιλείου. Υπό τις περιστάσεις αυτές, τα ανωτέρω μέτρα πρέπει να παραμείνουν σε ισχύ. (9)  Πρόταση για τη λήψη των ανωτέρω μέτρων διαβιβάστηκε σε όλα τα ενδιαφερόμενα μέρη. Από αυτά  κανένα δεν εξέφρασε την αντίθεσή του για τον τερματισμό της περιφερειακής διαδικασίας ως προς τη  Ρωσία 7 επίσης, κανένα μέρος δεν αντιτάχθηκε στη διατήρηση των περιφερειακών μέτρων στην περίπτωση  των εισαγωγών από Λιθουανία. (10)  Η συμβουλευτική επιτροπή δεν διατύπωσε αντιρρήσεις για τον τερματισμό της περιφερειακής  διαδικασίας ΗΒ όσον αφορά τις εισαγωγές νιτρικού αμμωνίου καταγωγής Ρωσίας. Ακόμη, η εν λόγω  επιτροπή, δεν διατύπωσε αντιρρήσεις όσον αφορά τη διατήρηση του μέτρου αντιντάμπινγκ ως προς τις  εισαγωγές νιτρικού αμμωνίου καταγωγής Λιθουανίας, ΑΠΟΦΑΣΙΖΕΙ: Άρθρο 1 Με την παρούσα απόφαση περατώνεται η διαδικασία αντιντάμπινγκ σχετικά  με τις εισαγωγές στο Ηνωμένο Βασίλειο νιτρικού αμμωνίου καταγωγής Ρωσίας. Άρθρο 2 Με την παρούσα απόφαση περατώνεται η επανεξέταση της απόφασης 94/293/ΕΚ όσον αφορά τις  εισαγωγές νιτρικού αμμωνίου καταγωγής Λιθουανίας στο Ηνωμένο Βασίλειο. Άρθρο 3 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 3 Αυγούστου 1995. Για την Επιτροπή Hans VAN DEN BROEK Μέλος της Επιτροπής


Avis juridique important

|

31992D0549

92/549/ΕΟΚ: Απόφαση του Συμβουλίου της 16ης Νοεμβρίου 1992 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας

Επίσημη Εφημερίδα αριθ. L 352 της 02/12/1992 σ. 0021 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Νοεμβρίου 1992 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας (92/549/ΕΟΚ)ΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,  τη σύσταση της Επιτροπής,  τη σύμφωνη γνώμη του Ευρωπαϊκού Κοινοβουλίου(1) ,  Εκτιμώντας ότι πρέπει να εγκριθεί το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας.  ΑΠΟΦΑΣΙΖΕΙ:  Άρθρο 1  Το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας εγκρίνεται εξ ονόματος της Κοινότητας.  Το κείμενο του πρωτοκόλλου επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην γνωστοποίηση που προβλέπει το άρθρο 21 του πρωτοκόλλου(2) .  Άρθρο 3  Η παρούσα απόφαση αρχίζει να ισχύει την επόμενη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 16 Νοεμβρίου 1992.  Για το Συμβούλιο Ο Πρόεδρος J. GUMMER   (1) Σύμφωνη γνώμη που διατυπώθηκε στις 28 Οκτωβρίου 1992 (δεν έχει ακόμα δημοσιευθεί στην Επίσημη Εφημερίδα).  (2) Η ημερομηνία ενάρξεως ισχύος του πρωτοκόλλου θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


Avis juridique important

|

31997D0304

97/304/ΕΚ, Ευρατόμ: Απόφαση του Συμβουλίου της 29ης Απριλίου 1997 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 126 της 17/05/1997 σ. 0028 - 0028

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Απριλίου 1997 για το διορισμό μέλους της Οικονομικής και Κοινωνικής Επιτροπής (97/304/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 195,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1998 (1),Εκτιμώντας ότι, με την παραίτηση του κ. Harald Ettl, που γνωστοποιήθηκε στο Συμβούλιο στις 29 Νοεμβρίου 1996, έχει κενωθεί μία θέση μέλους της Επιτροπής αυτής 7Έχοντας υπόψη τις υποψηφιότητες που υποβλήθηκαν από την αυστριακή κυβέρνηση στις 14 Φεβρουαρίου 1997,Αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Ο κ. Harald Glatz διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Harald Ettl και για το υπόλοιπο της θητείας του, δηλαδή έως τις 20 Σεπτεμβρίου 1998.Λουξεμβούργο, 29 Απριλίου 1997.Για το ΣυμβούλιοΟ ΠρόεδροςH. VAN MIERLO(1) ΕΕ αριθ. L 257 της 5. 10. 1994, σ. 20.


title: 2006/397/ΕΚ: Απόφαση του Ευρωπαϊκού Κοινοβουλίου και του Συμβουλίου, της  27ης Απριλίου 2006 , για την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας της  7ης Νοεμβρίου 2002 , μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της  6ης Μαΐου 1999 , για τη δημοσιονομική πειθαρχία και τη βελτίωση της διαδικασίας του προϋπολογισμού

text:
               8.6.2006

               EL

               Επίσημη Εφημερίδα της Ευρωπαϊκής Ένωσης

               L 154/20

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 27ης Απριλίου 2006
   για την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού
   (2006/397/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη διοργανική συμφωνία της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού (1), και ιδίως το σημείο 3,
   τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (2),
   την πρόταση της Επιτροπής,
   Εκτιμώντας τα ακόλουθα:

               (1)

               Η Ευρωπαϊκή Ένωση σύστησε το Ταμείο Αλληλεγγύης της Ευρωπαϊκής Ένωσης (εφεξής «το Ταμείο») με σκοπό να δείξει αλληλεγγύη προς τον πληθυσμό περιοχών που έχουν πληγεί από καταστροφές.

               (2)

               Η διοργανική συμφωνία της 7ης Νοεμβρίου 2002 επιτρέπει την ενεργοποίηση του Ταμείου εντός του ετήσιου ορίου του 1 δισεκατομμυρίου ευρώ.

               (3)

               Ο κανονισμός (ΕΚ) αριθ. 2012/2002 περιλαμβάνει διατάξεις που διέπουν την ενεργοποίηση του Ταμείου.

               (4)

               Η Βουλγαρία, η Ρουμανία και η Αυστρία υπέβαλαν αιτήσεις για ενεργοποίηση του Ταμείου, λόγω των ζημιών που προκλήθηκαν από πλημμύρες,

         ΑΠΟΦΑΣΙΖΟΥΝ:
   Άρθρο 1
   Το Ταμείο Αλληλεγγύης της Ευρωπαϊκής Ένωσης ενεργοποιείται στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2006, με σκοπό να παράσχει το ποσό των 106 357 627 ευρώ σε πιστώσεις ανάληψης υποχρεώσεων και πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Απριλίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         H. WINKLER

      (1)  ΕΕ C 283 της 20.11.2002, σ. 1.

      (2)  ΕΕ L 311 της 14.11.2002, σ. 3.


title: Απóφαση της Επιτροπής, της 14ης Δεκεμβρίου 2009 , για την τροποποίηση της απόφασης 2007/230/ΕΚ περί εντύπου σχετικά με την κοινωνική νομοθεσία όσον αφορά δραστηριότητες οδικών μεταφορών [κοινοποιηθείσα υπό τον αριθμό Ε(2009) 9895] (Κείμενο που παρουσιάζει ενδιαφέρον για τον ΕΟΧ)

text:
               16.12.2009

               EL

               Επίσημη Εφημερίδα της Ευρωπαϊκής Ένωσης

               L 330/80

      ΑΠÓΦΑΣΗ ΤΗΣ ΕΠΙΤΡΟΠΉΣ

   της 14ης Δεκεμβρίου 2009
   για την τροποποίηση της απόφασης 2007/230/ΕΚ περί εντύπου σχετικά με την κοινωνική νομοθεσία όσον αφορά δραστηριότητες οδικών μεταφορών
   [κοινοποιηθείσα υπό τον αριθμό Ε(2009) 9895]
   (Κείμενο που παρουσιάζει ενδιαφέρον για τον ΕΟΧ)
   (2009/959/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης,
   την οδηγία 2006/22/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών και για την κατάργηση της οδηγίας 88/599/ΕΟΚ του Συμβουλίου (1), και ιδίως τα άρθρα 11 παράγραφος 3 και 13,
   Εκτιμώντας τα ακόλουθα:

               (1)

               Η πρωτογενής πηγή πληροφοριών στους οδικούς ελέγχους είναι οι εγγραφές στον ταχογράφο. Η απουσία εγγραφών θα πρέπει να είναι δικαιολογημένη μόνον στις περιπτώσεις που οι εγγραφές ταχογράφου, περιλαμβανομένων των χειρόγραφων καταχωρίσεων, δεν ήταν δυνατόν να γίνουν για αντικειμενικούς λόγους. Στις περιπτώσεις αυτές θα πρέπει να συντάσσεται βεβαίωση για την ύπαρξη τέτοιων λόγων.

               (2)

               Το έντυπο βεβαίωσης, το οποίο προβλέπεται στο παράρτημα της απόφασης 2007/230/ΕΚ της Επιτροπής (2), απεδείχθη ανεπαρκές ώστε να καλύπτει όλες τις περιπτώσεις στις οποίες είναι τεχνικά αδύνατη η εγγραφή των δραστηριοτήτων ενός οδηγού στον εξοπλισμό καταγραφής.

               (3)

               Προκειμένου να ενισχυθεί η αποδοτικότητα και η αποτελεσματικότητα του ελέγχου από τα κράτη μέλη της συμμόρφωσης με τις διατάξεις του κανονισμού (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) αριθ. 3821/85 και (ΕΚ) αριθ. 2135/98 του Συμβουλίου καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου (3), το εν λόγω έντυπο θα πρέπει να τροποποιηθεί με την παρεμβολή επιπρόσθετων στοιχείων, πέραν αυτών που αναφέρονται στο άρθρο 11 παράγραφος 3 της οδηγίας 2006/22/ΕΚ.

               (4)

               Το έντυπο της βεβαίωσης θα πρέπει να χρησιμοποιείται μόνον εφόσον δεν είναι δυνατόν, βάσει αντικειμενικών τεχνικών λόγων, να αποδειχθεί από τις εγγραφές του ταχογράφου ότι έχουν τηρηθεί οι διατάξεις του κανονισμού (ΕΚ) αριθ. 561/2006.

               (5)

               Τα προβλεπόμενα στην παρούσα απόφαση μέτρα είναι σύμφωνα με τη γνώμη της επιτροπής που συστάθηκε με το άρθρο 18 παράγραφος 1 του κανονισμού (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (4),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2007/230/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 14 Δεκεμβρίου 2009.

            Για την Επιτροπή

         Antonio TAJANI

            Αντιπρόεδρος

      (1)  ΕΕ L 102 της 11.4.2006, σ. 35.

      (2)  ΕΕ L 99 της 14.4.2007, σ. 14.

      (3)  ΕΕ L 102 της 11.4.2006, σ. 1.

      (4)  ΕΕ L 370 της 31.12.1985, σ. 8.

      ΠΑΡΑΡΤΗΜΑ


74/584/ΕΟΚ, Ευρατόμ, ΕΚΑΧ: Απόφαση του Συμβουλίου, της 26ης Νοεμβρίου 1974, περί προσαρμογής των άρθρων 32 της συνθήκης ΕΚΑΧ, 165 της συνθήκης ΕΟΚ και 137 της συνθήκης ΕΕΑΕ


title: 2007/739/ΕΚ: Απόφαση του Συμβουλίου, της 22ας Οκτωβρίου 2007 , σχετικά με τη σύναψη συμφωνίας μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο ορισμένων προϊόντων χάλυβα

text:
               17.11.2007

               EL

               Επίσημη Εφημερίδα της Ευρωπαϊκής Ένωσης

               L 300/51

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Οκτωβρίου 2007
   σχετικά με τη σύναψη συμφωνίας μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο ορισμένων προϊόντων χάλυβα
   (2007/739/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Την 1η Δεκεμβρίου 1997 τέθηκε σε ισχύ η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου (1), η οποία στο εξής καλείται «ΣΕΣΣ».

               (2)

               Το άρθρο 21 παράγραφος 1 της ΣΕΣΣ προβλέπει ότι το εμπόριο ορισμένων προϊόντων χάλυβα διέπεται από τον τίτλο ΙΙΙ της εν λόγω συμφωνίας, με εξαίρεση το άρθρο 15, και από τις διατάξεις συμφωνίας για ποσοτικές ρυθμίσεις.

               (3)

               Για τα έτη 1995-2006, το εμπόριο ορισμένων προϊόντων χάλυβα αποτελούσε αντικείμενο συμφωνιών μεταξύ των μερών της ΣΕΣΣ. Είναι επομένως σκόπιμο να συναφθεί νέα συμφωνία που θα λαμβάνει υπόψη τις εξελίξεις των σχέσεων μεταξύ των μερών.

               (4)

               Η συμφωνία είναι σκόπιμο να εγκριθεί,

         ΑΠΟΦΑΣΙΖΕΙ:
   Άρθρο 1
   1.   Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα.
   2.   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία δεσμεύοντας την Κοινότητα.

      Λουξεμβούργο, 22 Οκτωβρίου 2007.

            Για το Συμβούλιο

            Ο Πρόεδρος

         J. SILVA

      (1)  ΕΕ L 327 της 28.11.1997, σ. 3.
    ---documentbreak---

               17.11.2007

               EL

               Επίσημη Εφημερίδα της Ευρωπαϊκής Ένωσης

               L 300/52

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο ορισμένων προϊόντων χάλυβα
   Η ΕΥΡΩΠΑΪΚΗ ΚΟΙΝΟΤΗΤΑ,
   αφενός, και
   Η ΡΩΣΙΚΗ ΟΜΟΣΠΟΝΔΙΑ,
   αφετέρου,
   τα μέρη της παρούσας συμφωνίας,
   ΕΚΤΙΜΩΝΤΑΣ ότι την 1η Δεκεμβρίου 1997 τέθηκε σε ισχύ η συμφωνία εταιρικής σχέσης και συνεργασίας (στο εξής «ΣΕΣΣ») για τη σύναψη εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου (1)·
   ΕΚΤΙΜΩΝΤΑΣ ότι τα μέρη επιθυμούν να προαγάγουν την απρόσκοπτη και ισόρροπη ανάπτυξη εμπορικών συναλλαγών χάλυβα μεταξύ της Ευρωπαϊκής Κοινότητας Άνθρακα και Χάλυβα (η οποία στο εξής καλείται «η Κοινότητα») και της Ρωσικής Ομοσπονδίας (η οποία στο εξής καλείται «η Ρωσία»)·
   ΕΚΤΙΜΩΝΤΑΣ ότι το άρθρο 21 της ΣΕΣΣ προβλέπει ότι το εμπόριο προϊόντων χάλυβα στην πρώην Ευρωπαϊκή Κοινότητα Άνθρακα και Χάλυβα, στο εξής «ΕΚΑΧ», θα διέπεται από τον τίτλο ΙΙΙ, εκτός του άρθρου 15, και από τις διατάξεις συμφωνίας·
   ΕΚΤΙΜΩΝΤΑΣ ότι η παρούσα συμφωνία είναι η συμφωνία που αναφέρεται στο άρθρο 21 της ΣΕΣΣ·
   ΛΑΜΒΑΝΟΝΤΑΣ ΥΠΟΨΗ τη διαδικασία προσχώρησης της Ρωσίας στον Παγκόσμιο Οργανισμό Εμπορίου (ΠΟΕ) και τη στήριξη της Κοινότητας για την ενσωμάτωση της Ρωσίας στο διεθνές εμπορικό σύστημα·
   ΕΚΤΙΜΩΝΤΑΣ ότι για τα έτη 1995-2006 το εμπόριο ορισμένων προϊόντων χάλυβα αποτελούσε αντικείμενο συμφωνιών· είναι σκόπιμο να εφαρμοστεί νέα συμφωνία που θα λαμβάνει υπόψη τις εξελίξεις των σχέσεων μεταξύ των μερών·
   ΕΚΤΙΜΩΝΤΑΣ ότι η παρούσα συμφωνία θα πρέπει να συνοδεύεται από συνεργασία μεταξύ των μερών όσον αφορά τη χαλυβουργία τους, συμπεριλαμβανομένης της κατάλληλης ανταλλαγής πληροφοριών, στο πλαίσιο ομάδας επαφών για τον άνθρακα και χάλυβα, όπως προβλέπεται στο πρωτόκολλο 1 της ΣΕΣΣ,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   1.   Η παρούσα συμφωνία εφαρμόζεται στο εμπόριο προϊόντων χάλυβα της πρώην ΕΚΑΧ.
   2.   Το εμπόριο προϊόντων χάλυβα που καθορίζονται στο παράρτημα Ι μπορεί να υπόκειται σε ποσοτικά όρια.
   3.   Το εμπόριο προϊόντων χάλυβα που δεν καθορίζονται στο παράρτημα Ι δεν υπόκειται σε ποσοτικά όρια.
   4.   Στην περίπτωση προϊόντων χάλυβα και τομέων που δεν καλύπτονται από την παρούσα συμφωνία, εφαρμόζονται οι σχετικές διατάξεις της ΣΕΣΣ.
   Άρθρο 2
   1.   Τα μέρη συμφωνούν να θεσπίσουν και να διατηρήσουν για την περίοδο ισχύος της παρούσας συμφωνίας, για κάθε ημερολογιακό έτος, ποσοτικές ρυθμίσεις για τον καθορισμό των ορίων που αναφέρονται στο παράρτημα ΙΙ όσον αφορά τις ρωσικές εξαγωγές στην Κοινότητα των προϊόντων που αναφέρονται στο παράρτημα Ι. Οι εν λόγω εξαγωγές υπόκεινται σε σύστημα διπλού ελέγχου, όπως αυτό περιγράφεται στο πρωτόκολλο Α που επισυνάπτεται στην παρούσα συμφωνία.
   2.   Τα μέρη συμφωνούν ότι οι εισαγωγές στην Κοινότητα από τη Ρωσία προϊόντων που περιλαμβάνονται στο παράρτημα Ι από την 1η Ιανουαρίου 2007 έως την έναρξη ισχύος της παρούσας συμφωνίας, εξαιρούνται από τα ποσοτικά όρια που καθορίζονται στο παράρτημα ΙΙ.
   3.   Οι εισαγωγές ποσοτήτων επιπλέον αυτών που αναφέρονται στο παράρτημα ΙΙ επιτρέπονται εφόσον ο κοινοτικός κλάδος παραγωγής χάλυβα δεν είναι σε θέση να καλύψει την εσωτερική ζήτηση με αποτέλεσμα έλλειμμα στην προσφορά για ένα ή περισσότερα προϊόντα που αναφέρονται στο παράρτημα Ι. Οι διαβουλεύσεις διεξάγονται αμέσως ύστερα από αίτηση ενός από τα δύο μέρη για να προσδιοριστεί το επίπεδο του ελλείμματος βάσει αντικειμενικών αποδεικτικών στοιχείων. Σύμφωνα με τα αποτελέσματα των διαβουλεύσεων, η Κοινότητα κινεί τις εσωτερικές της διαδικασίες για να αυξήσει τα ποσοτικά όρια που αναφέρονται στο παράρτημα ΙΙ.
   4.   Στην περίπτωση που οι υποψήφιες χώρες για προσχώρηση στην Ευρωπαϊκή Ένωση προσχωρήσουν πριν από την ημερομηνία λήξης της παρούσας συμφωνίας, τα μέρη συμφωνούν να εξετάσουν την αύξηση των ποσοτικών ορίων που καθορίζονται στο παράρτημα ΙΙ.
   Άρθρο 3
   1.   Οι εισαγωγές στο τελωνειακό έδαφος της Κοινότητας για τη θέση σε ελεύθερη κυκλοφορία των προϊόντων που αναφέρονται στο παράρτημα Ι υπόκεινται στην προσκόμιση άδειας εισαγωγής που εκδίδεται από τις αρμόδιες αρχές κράτους μέλους κατόπιν υποβολής της άδειας εξαγωγής που εκδίδεται από τις αρχές της Ρωσίας και σε απόδειξη της καταγωγής σύμφωνα με τις διατάξεις του πρωτοκόλλου Α που επισυνάπτεται στην παρούσα συμφωνία.
   2.   Οι εισαγωγές στο τελωνειακό έδαφος της Κοινότητας των προϊόντων που αναφέρονται στο παράρτημα Ι δεν υπόκεινται στα ποσοτικά όρια που αναφέρονται στο παράρτημα ΙΙ, υπό την προϋπόθεση ότι τα προϊόντα αυτά δηλώνονται ως προοριζόμενα για επανεξαγωγή στην αρχική τους κατάσταση ή ύστερα από μεταποίηση εκτός της Κοινότητας, στο πλαίσιο του διοικητικού συστήματος ελέγχου που εφαρμόζεται στην Κοινότητα.
   3.   Η μεταφορά στα αντίστοιχα ποσοτικά όρια του επόμενου ημερολογιακού έτους ποσών των ποσοτικών ορίων που δεν χρησιμοποιήθηκαν κατά τη διάρκεια του πρώτου ημερολογιακού έτους επιτρέπεται μέχρι ποσοστού 7 % του σχετικού ποσοτικού ορίου που καθορίζεται στο παράρτημα ΙΙ, για την ομάδα προϊόντων για το έτος εντός του οποίου δεν χρησιμοποιήθηκε το εν λόγω υπόλοιπο. Η Ρωσία ενημερώνει την Κοινότητα εάν προτίθεται να κάνει χρήση της παρούσας διάταξης το αργότερο έως τις 31 Μαρτίου του επόμενου έτους.
   4.   Ποσοστό μέχρι 7 % του ποσοτικού ορίου για συγκεκριμένη ομάδα προϊόντων μπορεί να μεταφερθεί σε μία ή περισσότερες άλλες ομάδες εντός της ιδίας κατηγορίας προϊόντων, δηλαδή εντός της κατηγορίας SA ή SB. Επιπλέον, οι μεταφορές μεταξύ των κατηγοριών SA και SB επιτρέπονται έως 25 000 τόνους. Επιπλέον, 25 000 τόνοι ακόμη μπορούν να μεταφερθούν μεταξύ των κατηγοριών SA και SB κατόπιν συμφωνίας μεταξύ των μερών. Μετά την υποβολή αιτήματος της Ρωσίας για τη μεταφορά των επιπλέον αυτών 25 000 τόνων, η Κοινότητα ενημερώνει τη Ρωσία σχετικά με την απόφασή της εντός εύλογου χρονικού διαστήματος, ει δυνατόν εντός 60 ημερών από την ημερομηνία παραλαβής του αιτήματος. Οι μεταφορές αυτές μπορούν να γίνουν μόνο μία φορά στη διάρκεια του ημερολογιακού έτους. Οι τυχόν προσαρμογές των ποσοτικών ορίων που προκύπτουν από μεταφορές αφορούν μόνο το τρέχον ημερολογιακό έτος. Η Ρωσία ενημερώνει την Κοινότητα αν προτίθεται να κάνει χρήση της παρούσας διάταξης το αργότερο έως την 1η Μαΐου.
   Άρθρο 4
   1.   Προκειμένου το σύστημα διπλού ελέγχου να καταστεί όσο το δυνατόν αποτελεσματικότερο και να ελαχιστοποιηθούν οι δυνατότητες κατάχρησης και καταστρατήγησης:

               —

               έως τις 28 κάθε μήνα οι αρχές της Κοινότητας ενημερώνουν τη Ρωσία σχετικά με τις άδειες εισαγωγής που εκδόθηκαν κατά τον προηγούμενο μήνα·

               —

               έως τις 28 κάθε μήνα οι αρχές της Ρωσίας ενημερώνουν την Κοινότητα σχετικά με τις άδειες εξαγωγής που εκδόθηκαν κατά τον προηγούμενο μήνα.

         Σε περίπτωση σημαντικών αποκλίσεων οι οποίες οφείλονται στις χρονικές παραμέτρους που αφορούν αυτές τις πληροφορίες, οποιοδήποτε από τα μέρη μπορεί να ζητήσει τη διεξαγωγή διαβουλεύσεων οι οποίες αρχίζουν αμέσως.
   2.   Με την επιφύλαξη των διατάξεων της παραγράφου 1 και για να εξασφαλισθεί η αποτελεσματική λειτουργία της παρούσας συμφωνίας, η Κοινότητα και η Ρωσία συμφωνούν να προβαίνουν σε όλες τις απαραίτητες ενέργειες ώστε να αποτρέπουν, να διερευνούν και να λαμβάνουν όλα τα απαραίτητα νομοθετικά ή/και διοικητικά μέτρα κατά της καταστρατήγησης της παρούσας συμφωνίας με μεταφόρτωση, μεταβολή δρομολογίου, ψευδή δήλωση περί της χώρας ή του τόπου καταγωγής, πλαστογράφηση εγγράφων, ψευδή δήλωση σχετικά με την περιγραφή, τις ποσότητες ή την κατάταξη εμπορευμάτων. Κατόπιν τούτου η Κοινότητα και η Ρωσία συμφωνούν να θεσπίσουν τις αναγκαίες νομοθετικές διατάξεις και διοικητικές διαδικασίες που θα επιτρέπουν την ανάληψη αποτελεσματικής δράσης για την καταπολέμηση των καταστρατηγήσεων αυτής της μορφής, συμπεριλαμβανομένης της θέσπισης νομικά δεσμευτικών διορθωτικών μέτρων κατά ενεχομένων εξαγωγέων ή/και εισαγωγέων.
   3.   Σε περίπτωση που η Κοινότητα, βάσει διαθέσιμων στοιχείων θεωρήσει ότι οι διατάξεις της παρούσας συμφωνίας καταστρατηγούνται, μπορεί να ζητήσει τη διενέργεια διαβουλεύσεων με τη Ρωσία, οι οποίες αρχίζουν αμέσως.
   4.   Εν αναμονή των αποτελεσμάτων των διαβουλεύσεων που αναφέρονται στην παράγραφο 3, η Ρωσία λαμβάνει προληπτικά, εφόσον το ζητήσει η Κοινότητα, όλα τα αναγκαία μέτρα, ώστε να εξασφαλίσει ότι, εφόσον υπάρχουν επαρκείς αποδείξεις για καταστρατήγηση, πραγματοποιούνται προσαρμογές των ποσοτικών ορίων, δυνάμενες να συμφωνηθούν στο πλαίσιο των διαβουλεύσεων που αναφέρονται στην παράγραφο 3 για το ημερολογιακό έτος κατά το οποίο υποβλήθηκε το αίτημα για διαβουλεύσεις, σύμφωνα με τις διατάξεις τής παραγράφου 3, ή για το επόμενο έτος, αν έχει εξαντληθεί το όριο για το εν λόγω ημερολογιακό έτος.
   5.   Σε περίπτωση που τα συμβαλλόμενα μέρη αδυνατούν, στο πλαίσιο των διαβουλεύσεων που αναφέρονται στην παράγραφο 3, να καταλήξουν σε αμοιβαία ικανοποιητική λύση, η Κοινότητα έχει το δικαίωμα:

               α)

               στην περίπτωση που υπάρχουν ικανοποιητικά αποδεικτικά στοιχεία για το ότι τα προϊόντα που καλύπτονται από την παρούσα συμφωνία καταγωγής Ρωσίας, έχουν εισαχθεί με καταστρατήγηση των διατάξεων της παρούσας συμφωνίας, να καταλογίσει τις αντίστοιχες ποσότητες στα ποσοτικά όρια που καθορίζονται στη συμφωνία·

               β)

               στην περίπτωση που υπάρχουν ικανοποιητικά αποδεικτικά στοιχεία για ψευδή δήλωση όσον αφορά τις ποσότητες, την περιγραφή ή την κατάταξη των εμπορευμάτων, να απαγορεύσει την εισαγωγή των εν λόγω προϊόντων.

         6.   Τα μέρη συμφωνούν να συνεργάζονται πλήρως για την πρόληψη και την αποτελεσματική αντιμετώπιση όλων των προβλημάτων που προκύπτουν σε περίπτωση καταστρατήγησης της παρούσας συμφωνίας.
   Άρθρο 5
   1.   Τα ποσοτικά όρια που καθορίστηκαν στο πλαίσιο της παρούσας συμφωνίας για τις εισαγωγές στην Κοινότητα προϊόντων χάλυβα που αναφέρονται στο παράρτημα Ι, δεν κατανέμονται από την Κοινότητα σε περιφερειακά μερίδια.
   2.   Τα συμβαλλόμενα μέρη συνεργάζονται για να αποτρέπουν αιφνίδιες και ζημιογόνες μεταβολές στις παραδοσιακές εμπορικές ροές προς την Κοινότητα. Σε περίπτωση αιφνίδιας και ζημιογόνου μεταβολής στις παραδοσιακές εμπορικές ροές, (συμπεριλαμβανομένης της περιφερειακής συγκέντρωσης ή της απώλειας καθιερωμένων παραδόσεων) η Κοινότητα έχει το δικαίωμα να ζητεί τη διενέργεια διαβουλεύσεων προκειμένου να εξευρεθεί ικανοποιητική λύση του προβλήματος. Οι εν λόγω διαβουλεύσεις αρχίζουν αμέσως.
   3.   Η Ρωσία καταβάλλει κάθε προσπάθεια για να εξασφαλίσει ότι οι εξαγωγές στην Κοινότητα προϊόντων που αναφέρονται στο παράρτημα Ι πραγματοποιούνται με όσο το δυνατό πιο ισόρροπο τρόπο καθ’ όλη τη διάρκεια του έτους. Σε περίπτωση αιφνίδιας και ζημιογόνου μεταβολής της παραδοσιακής εμπορικής ροής, η Κοινότητα έχει το δικαίωμα να ζητήσει τη διενέργεια διαβουλεύσεων για την εξεύρεση ικανοποιητικής λύσης στο πρόβλημα. Οι εν λόγω διαβουλεύσεις αρχίζουν αμέσως.
   4.   Επιπλέον της υποχρέωσης που αναφέρεται στην παράγραφο 3, εάν οι άδειες που εξέδωσαν οι αρχές της Ρωσίας φθάσουν στο 90 % των ποσοτικών ορίων για το εν λόγω ημερολογιακό έτος, οιοδήποτε από τα μέρη μπορεί να ζητήσει διαβουλεύσεις σχετικά με τα ποσοτικά όρια του εν λόγω έτους. Οι εν λόγω διαβουλεύσεις αρχίζουν αμέσως. Εν αναμονή των αποτελεσμάτων των διαβουλεύσεων, οι αρχές της Ρωσίας μπορούν να συνεχίσουν να εκδίδουν άδειες εξαγωγής για τα προϊόντα που αναφέρονται στο παράρτημα Ι, υπό τον όρο ότι δεν υπερβαίνουν τις ποσότητες που αναφέρονται στο παράρτημα ΙΙ.
   Άρθρο 6
   1.   Σε περίπτωση που ένα προϊόν που αναφέρεται στο παράρτημα Ι εισάγεται στην Κοινότητα από την Ρωσία υπό όρους που προκαλούν ή απειλούν να προκαλέσουν σημαντική ζημία στους κοινοτικούς παραγωγούς ομοειδών προϊόντων, η Κοινότητα παρέχει στη Ρωσία όλες τις σχετικές πληροφορίες με σκοπό να επιδιώξει λύση αποδεκτή και από τα δύο μέρη. Τα μέρη αρχίζουν αμέσως τις διαβουλεύσεις.
   2.   Εάν οι διαβουλεύσεις που αναφέρονται στην παράγραφο 1 δεν καταλήξουν σε συμφωνία εντός 30 ημερών από την αίτηση της Κοινότητας για διαβουλεύσεις, η Κοινότητα μπορεί να ασκήσει το δικαίωμα να λάβει μέτρα διασφάλισης σύμφωνα με τις διατάξεις της συμφωνίας εταιρικής σχέσης και συνεργασίας.
   3.   Ανεξαρτήτως των διατάξεων της παρούσας συμφωνίας, εφαρμόζονται οι διατάξεις του άρθρου 18 της συμφωνίας εταιρικής σχέσης και συνεργασίας.
   Άρθρο 7
   1.   Η κατάταξη των προϊόντων που καλύπτει η παρούσα συμφωνία γίνεται βάσει της δασμολογικής και στατιστικής ονοματολογίας της Κοινότητας (η οποία καλείται στο εξής η «συνδυασμένη ονοματολογία» ή σε συντομογραφία «ΣΟ»). Οποιαδήποτε τροποποίηση της συνδυασμένης ονοματολογίας (ΣΟ) η οποία γίνεται σύμφωνα με τις διαδικασίες που ισχύουν στην Κοινότητα για τα προϊόντα που καλύπτονται από το παράρτημα Ι, ή οποιαδήποτε απόφαση σχετικά με την κατάταξη των προϊόντων, δεν επιτρέπεται να έχουν ως συνέπεια τη μείωση των ποσοτικών ορίων των προϊόντων που αναφέρονται στο παράρτημα ΙΙ.
   2.   Η καταγωγή των προϊόντων που καλύπτονται από την παρούσα συμφωνία καθορίζεται σύμφωνα με τους κανόνες που ισχύουν στην Κοινότητα. Οποιαδήποτε τροποποίηση των εν λόγω κανόνων καταγωγής γνωστοποιείται στη Ρωσία και δεν επιτρέπεται να έχει ως συνέπεια τη μείωση των ποσοτικών ορίων της παρούσας συμφωνίας. Οι διαδικασίες ελέγχου της καταγωγής των προϊόντων που αναφέρονται παραπάνω καθορίζονται στο πρωτόκολλο Α που επισυνάπτεται στην παρούσα συμφωνία.
   Άρθρο 8
   1.   Με την επιφύλαξη της περιοδικής ανταλλαγής πληροφοριών για τις άδειες εξαγωγής και εισαγωγής σύμφωνα με το άρθρο 4 παράγραφος 1, τα μέρη συμφωνούν να ανταλλάσσουν διαθέσιμες στατιστικές πληροφορίες σχετικά με το εμπόριο προϊόντων που αναφέρονται στο παράρτημα Ι σε κατάλληλα διαστήματα, λαμβανομένων υπόψη των ελάχιστων χρονικών ορίων εντός των οποίων εκπονούνται τα εν λόγω στοιχεία τα οποία καλύπτουν τις άδειες εξαγωγής και τις άδειες εισαγωγής που εκδίδονται δυνάμει του άρθρου 3, καθώς και τα στατιστικά στοιχεία για τις εισαγωγές και εξαγωγές των εν λόγω προϊόντων.
   2.   Σε περίπτωση εμφάνισης σημαντικών αποκλίσεων μεταξύ των ανταλλασσόμενων στοιχείων, καθένα από τα μέρη μπορεί να ζητήσει τη διεξαγωγή διαβουλεύσεων.
   Άρθρο 9
   1.   Με την επιφύλαξη των διατάξεων σχετικά με διαβουλεύσεις που προβλέπονται για ειδικές περιστάσεις σε προηγούμενα άρθρα, ύστερα από αίτηση οποιουδήποτε από τα συμβαλλόμενα μέρη, διαβουλεύσεις διεξάγονται για κάθε πρόβλημα που απορρέει από την εφαρμογή της παρούσας συμφωνίας. Οι διαβουλεύσεις διεξάγονται με πνεύμα συνεργασίας και με σκοπό τη διευθέτηση των διαφορών μεταξύ των μερών.
   2.   Στις περιπτώσεις που η παρούσα συμφωνία προβλέπει ότι πρέπει να διεξαχθούν αμέσως διαβουλεύσεις, τα μέρη αναλαμβάνουν την υποχρέωση να χρησιμοποιούν κάθε πρόσφορο μέσο για το σκοπό αυτό.
   3.   Όλες οι άλλες διαβουλεύσεις διέπονται από τις ακόλουθες διατάξεις:

               —

               οποιαδήποτε αίτηση για διενέργεια διαβουλεύσεων κοινοποιείται γραπτώς στο άλλο μέρος,

               —

               ενδεχομένως, την αίτηση διαβουλεύσεων ακολουθεί εντός εύλογου χρονικού διαστήματος έκθεση όπου αναφέρονται οι λόγοι διεξαγωγής των διαβουλεύσεων,

               —

               οι διαβουλεύσεις αρχίζουν το αργότερο εντός μηνός από την ημερομηνία υποβολής της αίτησης,

               —

               οι διαβουλεύσεις επιδιώκουν αμοιβαία αποδεκτό αποτέλεσμα εντός ενός μηνός από την έναρξή τους, εκτός εάν παραταθεί η περίοδος με συμφωνία μεταξύ των μερών.

         Άρθρο 10
   1.   Η παρούσα συμφωνία αρχίζει να ισχύει την ημέρα της υπογραφής της. Εφαρμόζεται έως τις 31 Δεκεμβρίου 2008 με την επιφύλαξη τυχόν τροποποιήσεων που συμφωνούνται από τα μέρη, ή καταγγελίας ή περάτωσής της σύμφωνα με τις διατάξεις των παραγράφων 3 ή 4. Μετά τις 31 Δεκεμβρίου 2008 η παρούσα συμφωνία ανανεώνεται αυτομάτως ανά έτος, εκτός εάν ένα από τα συμβαλλόμενα μέρη κοινοποιήσει εγγράφως στο άλλο μέρος καταγγελία της συμφωνίας, τουλάχιστον έξι μήνες πριν από τη λήξη της. Με κάθε ετήσια ανανέωση, οι ποσότητες σε κάθε ομάδα προϊόντων αυξάνονται κατά 2,5 %.
   2.   Καθένα από τα μέρη μπορεί ανά πάσα στιγμή να προτείνει τροποποιήσεις της συμφωνίας που απαιτούν την αμοιβαία συγκατάθεση των μερών και τίθενται σε ισχύ όπως έχει συμφωνηθεί από αυτά.
   3.   Καθένα από τα μέρη δύναται να καταγγείλει την παρούσα συμφωνία, με γραπτή προειδοποίηση τουλάχιστον έξι μήνες νωρίτερα. Στην περίπτωση αυτή, η συμφωνία παύει να ισχύει κατά τη λήξη της προθεσμίας προειδοποίησης και τα όρια που καθορίζονται από την παρούσα συμφωνία μειώνονται κατ’ αναλογία έως την ημερομηνία κατά την οποία αρχίζει να ισχύει η καταγγελία, εκτός εάν τα μέρη αποφασίσουν διαφορετικά.
   4.   Στην περίπτωση που η Ρωσία προσχωρήσει στον ΠΟΕ πριν από τη λήξη της παρούσας συμφωνίας, η συμφωνία παύει να ισχύει από την ημερομηνία της προσχώρησης.
   5.   Τα παραρτήματα, τα συμφωνηθέντα πρακτικά, οι δηλώσεις και το πρωτόκολλο Α που επισυνάπτονται στην παρούσα συμφωνία αποτελούν αναπόσπαστο μέρος αυτής.

      Η παρούσα συμφωνία συντάσσεται σε δύο αντίτυπα στη βουλγαρική, την τσεχική, τη δανική, την ολλανδική, την αγγλική, την εσθονική, τη φινλανδική, τη γαλλική, τη γερμανική, την ελληνική, την ουγγρική, την ιταλική, τη λεττονική, τη λιθουανική, τη μαλτεζική, την πολωνική, την πορτογαλική, τη ρουμανική, τη σλοβακική, τη σλοβενική, την ισπανική, τη σουηδική και τη ρωσική γλώσσα, και όλα τα κείμενα είναι εξίσου αυθεντικά.
      Изготвено в Мафра на двадесет и шести октомври, две хиляди и седма година.
      Hecho en Mafra, el veintiseis de octubre de dos mil siete.
      V Mafře dne dvacátého šestého října dva tisíce sedm.
      Udfærdiget i Mafra, den seksogtyvende oktober to tusind og syv.
      Geschehen zu Mafra am sechsundzwanzigsten Oktober zweitausendsieben.
      Sõlmitud Mafras kahekümne kuuendal oktoobril kahe tuhande seitsmendal aastal.
      Έγινε στη Μάφρα, στις είκοσι έξι Οκτωβρίου δύο χιλιάδες επτά.
      Done at Mafra on the twenty-sixth day of October in the year two thousand and seven.
      Fait à Mafra, le vingt-six octobre deux mille sept.
      Fatto a Mafra, addì ventisei ottobre duemilasette.
      Mafrā, divi tūkstoši septītā gada divdesmit sestajā oktobrī.
      Priimta Mafroje, du tūkstančiai septintųjų metų spalio dvidešimt šeštą dieną.
      Kelt Mafrában, a kétezer-hetedik év október havának huszonhatodik napján.
      Magħmul f'Mafra, fis-sitta u għoxrin jum ta' Ottubru fis-sena elfejn u sebgħa.
      Gedaan te Mafra, de zesentwintigste oktober tweeduizendzeven.
      Sporządzono w Mafrze dnia dwudziestego szóstego października dwa tysiące siódmego roku.
      Feito em Mafra, em vinte e seis de Outubro de dois mil e sete.
      Întocmit la Mafra la douăzeci și șase octombrie două mii șapte.
      V Mafre dvadsiateho šiesteho októbra dvetisícsedem.
      V Mafri, šestindvajsetega oktobra leta dva tisoč sedem.
      Tehty Mafrassa kahdentenakymmenentenäkuudentena päivänä lokakuuta vuonna kaksituhattaseitsemän.
      Som skedde i Mafra den tjugosjätte oktober år tjugohundrasju.
      Совершено в г. Мафра двадцать шестого октября 2007 г.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейскoe coобщнeстbo

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Pоссийскую Федерацико

      (1)  ΕΕ L 327 της 28.11.1997, σ. 3.
   ΠΑΡΑΡΤΗΜΑ I
   SA. Πλατέα προϊόντα έλασης
   SA1. Ρόλλοι

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225303010

               7225401510

               7225502010

               7225301000

               7225309000

         SA2. Χοντρές λαμαρίνες

               7208400010

               7208512010

               7208512091

               7208512093

               7208512097

               7208512098

               7208519100

               7208519810

               7208519891

               7208519899

               7208529100

               7208521000

               7208529900

               7208531000

               7211130000

         SA3. Άλλα πλατέα προϊόντα

               7208400090

               7208539000

               7208540000

               7208908010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209908010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211908010

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Κραματοποιημένα προϊόντα

               7226200010

               7226912000

               7226919100

               7226919900

               7226997010

         SA5. Λαμαρίνες quarto σε κράμα

               7225401230

               7225404000

               7225406000

               7225990010

         SA6. Κραματοποιημένα φύλλα ψυχρής έλασης με μεταλλική επικάλυψη

               7225508000

               7225910010

               7225920010

               7226920010

         SB. Επιμήκη προϊόντα
   SB1. Δοκοί

               7207198010

               7207208010

               7216311000

               7216319000

               7216321100

               7216321900

               7216329100

               7216329900

               7216331000

               7216339000

         SB2. Χονδρόσυρμα

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Άλλα επιμήκη προϊόντα

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         ΠΑΡΑΡΤΗΜΑ II
   ΠΟΣΟΤΙΚΑ ΟΡΙΑ

               (τόνοι)

               Προϊόντα

               Έτος 2007

               Έτος 2008

               SA. Πλατέα προϊόντα

                  SA1. Ρόλλοι

               1 042 090

               1 035 000

                  SA2. Χοντρές λαμαρίνες

               270 820

               275 000

                  SA3. Άλλα πλατέα προϊόντα

               565 770

               595 000

                  SA4. Κραματοποιημένα προϊόντα

               94 860

               105 000

                  SA5. Λαμαρίνες quarto σε κράμα

               20 460

               25 000

                  SA6. Κραματοποιημένα φύλλα ψυχρής έλασης με μεταλλική επικάλυψη

               105 000

               110 000

               SB. Επιμήκη προϊόντα

                  SB1. Δοκοί

               55 800

               55 000

                  SB2. Χονδρόσυρμα

               275 000

               324 000

                  SB3. Άλλα επιμήκη προϊόντα

               474 200

               507 000

                  Σημείωση: SA και SB είναι κατηγορίες προϊόντων.
               SA1 έως SA6 και SB1 έως SB3 είναι ομάδες προϊόντων.

         ΕΓΚΕΚΡΙΜΕΝΟ ΠΡΑΚΤΙΚΟ
   Στο πλαίσιο της παρούσας συμφωνίας, τα μέρη συμφωνούν ότι:

               —

               για την ανταλλαγή των πληροφοριών που προβλέπεται στο άρθρο 4 παράγραφος 1 σχετικά με τις άδειες εξαγωγής και τις άδειες εισαγωγής, τα μέρη θα παρέχουν τις εν λόγω πληροφορίες σε σχέση με τα κράτη μέλη πέραν των πληροφοριών για την Κοινότητα ως σύνολο,

               —

               σε περίπτωση που τα μέρη δεν επιτύχουν να εξεύρουν ικανοποιητική λύση κατά τη διάρκεια των διαβουλεύσεων που προβλέπονται στο άρθρο 5 παράγραφος 2, η Ρωσία θα συνεργαστεί, αν το ζητήσει η Κοινότητα, μη εκδίδοντας άδειες εξαγωγής για συγκεκριμένο προορισμό όπου οι εισαγωγές με βάση τις εν λόγω άδειες θα επιδείνωναν τα προβλήματα που προκύπτουν λόγω αιφνίδιων και επιζήμιων μεταβολών στις παραδοσιακές εμπορικές ροές. Εννοείται ότι η Ρωσία μπορεί να συνεχίσει να εκδίδει άδειες για άλλους τόπους προορισμού στην Κοινότητα,

               —

               τα μέρη θα συνεργάζονται στενά προκειμένου να αποτρέπονται αιφνίδιες και επιζήμιες μεταβολές στις παραδοσιακές εμπορικές ροές όσον αφορά τους ρόλλους (ομάδα προϊόντων SA1). Η Ρωσία θα δίδει προτεραιότητα σε παραδόσεις στους τακτικούς της πελάτες για τα προϊόντα αυτά, προκειμένου να αποφευχθούν διαταραχές στην κοινοτική αγορά, ενώ κάθε μέρος θα ενημερώνει το άλλο αμέσως σε περίπτωση που ανακύψουν προβλήματα, και

               —

               η Ρωσία θα λάβει δεόντως υπόψη τον ευαίσθητο χαρακτήρα των μικρών περιφερειακών αγορών στην Κοινότητα όσον αφορά τόσο τις παραδοσιακές ανάγκες εφοδιασμού τους όσο και την αποφυγή περιφερειακών συγκεντρώσεων.

         ΔΗΛΩΣΗ αριθ. 1
   Στην περίπτωση που ρώσοι επιχειρηματίες συστήσουν κέντρα παροχής υπηρεσιών στην Κοινότητα για τη μεταποίηση των προϊόντων που εισάγονται από τη Ρωσία και καλύπτονται από την παρούσα συμφωνία, η Ρωσία δηλώνει ότι θα μπορούσε να ζητήσει αύξηση των ποσοτικών ορίων που αναφέρονται στο παράρτημα ΙΙ. Στην περίπτωση αυτή, η Επιτροπή θα εξετάσει την εν λόγω αίτηση αύξησης και τα μέρη θα διεξαγάγουν διαβουλεύσεις εφόσον απαιτείται.
   ΔΗΛΩΣΗ αριθ. 2
   Τα μέρη δηλώνουν ότι αποβλέπουν στην πλήρη ελευθέρωση του εμπορίου των προϊόντων χάλυβα. Αμφότερα τα μέρη αναγνωρίζουν επίσης ότι η συμβατότητα των αντίστοιχων διατάξεων στον τομέα του ανταγωνισμού, των κρατικών ενισχύσεων και του περιβάλλοντος έχει ιδιαίτερη σημασία για την προώθηση του εμπορίου μεταξύ τους. Προς το σκοπό αυτό, κατόπιν αιτήματος της Ρωσίας, η Κοινότητα παρέχει τεχνική βοήθεια, εντός των προβλεπόμενων δημοσιονομικών ορίων, για να βοηθήσει τη Ρωσία να θεσπίσει και να εφαρμόσει νομοθετικές διατάξεις συμβατές με εκείνες που έχουν θεσπιστεί και εφαρμόζονται στην Κοινότητα. Η τεχνική βοήθεια διοχετεύεται μέσω σειράς έργων που συμφωνούνται από αμφότερα τα μέρη.
   ΔΗΛΩΣΗ αριθ. 3
   Τα μέρη συμφωνούν ότι δεν εφαρμόζουν έναντι του άλλου μέρους ποσοτικούς περιορισμούς, δασμούς, τέλη ή ανάλογα μέτρα όσον αφορά τις εξαγωγές σιδηρούχων θραυσμάτων και απορριμμάτων της κλάσης 7204 της συνδυασμένης ονοματολογίας της ΕΚ, με την επιφύλαξη των διατάξεων του άρθρου 19 της συμφωνίας εταιρικής σχέσης και συνεργασίας.
   Με την επιφύλαξη της προηγούμενης παραγράφου, η Ρωσία εφαρμόζει επί του παρόντος φόρο στις εξαγωγές σιδηρούχων θραυσμάτων και απορριμμάτων της κλάσης 7204 της συνδυασμένης ονοματολογίας της ΕΚ. Ο φόρος αυτός καθορίζεται επί του παρόντος σε 15 % αλλά όχι κάτω των 15 ευρώ ανά τόνο για όλα τα προϊόντα της κλάσης 7204, με εξαίρεση τη διάκριση 7204 41 00, όπου καθορίζεται σε 5 %.
   Τα μέρη συμφωνούν να συνεχίσουν τη συζήτηση για την εξεύρεση ικανοποιητικής λύσης. Επίσης, εννοείται ότι τα ποσοτικά όρια που παρατίθενται στο παράρτημα ΙΙ της συμφωνίας θα αυξηθούν κατά 12 %, στην περίπτωση που η Ρωσία καταργήσει πλήρως το φόρο αυτό, ή κατά ένα μικρότερο ποσοστό που θα καθοριστεί σε περίπτωση μείωσης του φόρου αυτού, εφόσον η Ρωσία δεν λάβει άλλα μέτρα που θα μπορούσαν να αποτελέσουν εμπόδιο στις ελεύθερες εξαγωγές.
   Τα προϊόντα που έχουν ιδιαίτερο ενδιαφέρον για την ΕΚ αντιστοιχούν στους ακόλουθους κωδικούς: 7204 10 00, 7204 21 10, 7204 41 10, 7204 49 10, 7204 49 30, 7204 49 91 και 7204 49 99.
   ΠΡΩΤΟΚΟΛΛΟ Α
   ΤΊΤΛΟΣ Ι
   ΚΑΤΑΤΑΞΗ
   Άρθρο 1
   Οι αρμόδιες αρχές της Κοινότητας αναλαμβάνουν την υποχρέωση να ενημερώνουν τη Ρωσία για οποιαδήποτε μεταβολή της συνδυασμένης ονοματολογίας (ΣΟ) με πλήρη περιγραφή των προϊόντων που καλύπτονται από την παρούσα συμφωνία, τουλάχιστον ένα μήνα πριν από την ημερομηνία έναρξης ισχύος κάθε μεταβολής στην Κοινότητα.
   ΤΊΤΛΟΣ II
   ΚΑΤΑΓΩΓΉ
   Άρθρο 2
   1.   Τα προϊόντα καταγωγής Ρωσίας (όπως καθορίζεται από τους σχετικούς κοινοτικούς κανονισμούς) που καλύπτονται από την παρούσα συμφωνία και που προορίζονται για εξαγωγή στην Κοινότητα σύμφωνα με τις ρυθμίσεις της παρούσας συμφωνίας συνοδεύονται από πιστοποιητικό καταγωγής Ρωσίας, με βάση το υπόδειγμα που επισυνάπτεται στο παρόν πρωτόκολλο.
   2.   Το εν λόγω πιστοποιητικό καταγωγής θεωρείται από τους αρμόδιους νομίμως εξουσιοδοτημένους οργανισμούς της Ρωσίας, εφόσον τα υπό εξέταση προϊόντα μπορούν να θεωρηθούν ως καταγόμενα από τη χώρα αυτή.
   Άρθρο 3
   Το πιστοποιητικό καταγωγής εκδίδεται μόνον κατόπιν γραπτής αίτησης εκ μέρους του εξαγωγέα ή, με ευθύνη του εξαγωγέα, εκ μέρους του εξουσιοδοτημένου αντιπροσώπου του. Οι νομίμως εξουσιοδοτημένοι αρμόδιοι οργανισμοί της Ρωσίας εξασφαλίζουν ότι το πιστοποιητικό καταγωγής έχει δεόντως συμπληρωθεί και προς το σκοπό αυτό ζητούν να προσκομιστεί οποιοδήποτε απαραίτητο δικαιολογητικό ή διενεργούν οποιονδήποτε έλεγχο θεωρούν ενδεδειγμένο.
   Άρθρο 4
   Η διαπίστωση ασήμαντων ανακολουθιών μεταξύ των στοιχείων που αναγράφει το πιστοποιητικό καταγωγής και εκείνων που αναφέρονται στα έγγραφα που προσκομίζονται στο τελωνείο για τη διεκπεραίωση των αναγκαίων διατυπώσεων εισαγωγής των εμπορευμάτων, δεν συνεπάγεται αυτοδικαίως τη θέση υπό αμφισβήτηση των στοιχείων που αναφέρονται στο πιστοποιητικό.
   ΤΊΤΛΟΣ ΙΙΙ
   ΣΥΣΤΗΜΑ ΔΙΠΛΟΥ ΕΛΕΓΧΟΥ ΓΙΑ ΠΡΟΪΟΝΤΑ ΠΟΥ ΥΠΑΓΟΝΤΑΙ ΣΕ ΠΟΣΟΤΙΚΑ ΟΡΙΑ
   ΤΜΗΜΑ I
   Εξαγωγή
   Άρθρο 5
   Οι αρμόδιες κρατικές αρχές της Ρωσίας εκδίδουν άδεια εξαγωγής για κάθε αποστολή από τη Ρωσία προϊόντων χάλυβα που καλύπτονται από τη συμφωνία, έως ότου συμπληρωθούν τα αντίστοιχα ποσοτικά όρια που καθορίζονται στο παράρτημα ΙΙ της συμφωνίας.
   Άρθρο 6
   1.   Η άδεια εξαγωγής πρέπει να είναι σύμφωνη προς το υπόδειγμα που επισυνάπτεται στο παρόν πρωτόκολλο και ισχύει για τις εξαγωγές στο σύνολο του τελωνειακού εδάφους της Κοινότητας.
   2.   Σε κάθε άδεια εξαγωγής πρέπει να πιστοποιείται, μεταξύ άλλων, ότι η ποσότητα του εν λόγω προϊόντος καταλογίστηκε στο ποσοτικό όριο που προβλέπεται για το συγκεκριμένο προϊόν στο παράρτημα ΙΙ της συμφωνίας.
   Άρθρο 7
   Οι αρμόδιες αρχές της Κοινότητας πρέπει να ενημερώνονται αμέσως για την ανάκληση ή την τροποποίηση οποιασδήποτε άδειας εξαγωγής που έχει ήδη εκδοθεί.
   Άρθρο 8
   1.   Οι εξαγωγές καταλογίζονται στα ποσοτικά όρια που καθορίζονται για το έτος κατά το οποίο πραγματοποιήθηκε η αποστολή εμπορευμάτων, ακόμη και αν η άδεια εξαγωγής έχει εκδοθεί μετά την αποστολή.
   2.   Για την εφαρμογή της παραγράφου 1, η αποστολή των εμπορευμάτων θεωρείται ότι πραγματοποιήθηκε κατά την ημερομηνία φόρτωσής τους στο μεταφορικό μέσο με το οποίο εξάγονται όπως αποδεικνύεται από τη φορτωτική ή από άλλα μεταφορικά έγγραφα.
   ΤΜΗΜΑ II
   Εισαγωγή
   Άρθρο 9
   Η θέση σε ελεύθερη κυκλοφορία στην Κοινότητα των προϊόντων που καλύπτονται από τη συμφωνία, εξαρτάται από την προσκόμιση άδειας εισαγωγής.
   Άρθρο 10
   1.   Η κατάθεση άδειας εξαγωγής από τον εισαγωγέα πραγματοποιείται το αργότερο έως τις 31 Μαρτίου του έτους που ακολουθεί το έτος αποστολής των εμπορευμάτων τα οποία καλύπτονται από την άδεια.
   2.   Οι αρμόδιες αρχές της Κοινότητας εκδίδουν την άδεια εισαγωγής, που αναφέρεται στο άρθρο 9, εντός δέκα εργάσιμων ημερών από την προσκόμιση εκ μέρους του εισαγωγέα του πρωτοτύπου της αντίστοιχης άδειας εξαγωγής.
   3.   Οι άδειες εισαγωγής ισχύουν επί τετράμηνο από την ημερομηνία έκδοσής τους για εισαγωγή σε ολόκληρο το τελωνειακό έδαφος της Κοινότητας.
   4.   Οι αρμόδιες αρχές της Κοινότητας ακυρώνουν την άδεια εισαγωγής που έχει ήδη εκδοθεί, εάν ανακληθεί η αντίστοιχη άδεια εξαγωγής.
   Εντούτοις, εάν οι αρμόδιες αρχές της Κοινότητας ενημερωθούν σχετικά με την ανάκληση ή ακύρωση της άδειας εξαγωγής μετά τη θέση σε ελεύθερη κυκλοφορία των προϊόντων στην Κοινότητα, οι εν λόγω ποσότητες καταλογίζονται στα ποσοτικά όρια που έχουν καθοριστεί για το προϊόν.
   Άρθρο 11
   Αν οι αρμόδιες αρχές της Κοινότητας διαπιστώσουν ότι οι συνολικές ποσότητες των προϊόντων που καλύπτονται από τις άδειες εξαγωγής που έχουν εκδοθεί από τις αρμόδιες αρχές της Ρωσίας υπερβαίνουν τα όρια που παρατίθενται στο παράρτημα ΙΙ της συμφωνίας, οι κοινοτικές αρχές αναστέλλουν την περαιτέρω έκδοση αδειών εισαγωγής. Στην περίπτωση αυτή, οι αρμόδιες αρχές της Κοινότητας ενημερώνουν αμέσως τις αρμόδιες αρχές της Ρωσίας σχετικά και κινείται αμέσως η διαδικασία διαβουλεύσεων σύμφωνα με το άρθρο 9 παράγραφος 2 της συμφωνίας.
   ΤΊΤΛΟΣ IV
   ΜΟΡΦΗ ΚΑΙ ΣΥΝΤΑΞΗ ΤΩΝ ΑΔΕΙΩΝ ΕΞΑΓΩΓΗΣ ΚΑΙ ΤΩΝ ΠΙΣΤΟΠΟΙΗΤΙΚΩΝ ΚΑΤΑΓΩΓΗΣ ΚΑΙ ΚΟΙΝΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΕΞΑΓΩΓΕΣ ΠΡΟΣ ΤΗΝ ΚΟΙΝΟΤΗΤΑ
   Άρθρο 12
   1.   Η άδεια εξαγωγής και το πιστοποιητικό καταγωγής μπορεί να περιλαμβάνουν περισσότερα αντίγραφα, τα οποία επιβάλλεται να ορίζονται ως τέτοια. Συντάσσονται στην αγγλική γλώσσα. Σε περίπτωση που συμπληρώνονται ιδιοχείρως, οι καταχωρίσεις πρέπει να γίνονται με μελάνη και με κεφαλαία γράμματα.
   Τα εν λόγω έντυπα έχουν διαστάσεις 210 × 297 mm. Το χαρτί που χρησιμοποιείται είναι λευκό χαρτί γραφής, εμπλουτισμένο με κόλλα, χωρίς μηχανικό πολτό, βάρους τουλάχιστον 25 g/m2. Αν τα έντυπα περιλαμβάνουν περισσότερα αντίγραφα, μόνον το πρώτο, που αποτελεί και το πρωτότυπο, τυπώνεται με κυματοειδή διάταξη γραμμών. Αυτό το αντίγραφο φέρει την ευκρινή ένδειξη «πρωτότυπο» και τα άλλα αντίγραφα τη ένδειξη «αντίγραφο». Μόνον το πρωτότυπο γίνεται δεκτό από τις αρμόδιες αρχές της Κοινότητας ως έγκυρο για εξαγωγή προς την Κοινότητα, σύμφωνα με τις διατάξεις της συμφωνίας.
   2.   Κάθε έγγραφο φέρει τυποποιημένο αύξοντα αριθμό, έντυπο ή όχι, με τον οποίο μπορεί να αναγνωρίζεται.
   Ο αριθμός αυτός αποτελείται από τα παρακάτω στοιχεία:

               —

               δύο γράμματα για τον προσδιορισμό της χώρας εξαγωγής, ως εξής: RU,

               —

               δύο γράμματα που προσδιορίζουν το κράτος μέλος, όπου προβλέπεται να πραγματοποιηθεί o εκτελωνισμός, ως εξής:

                           BE

                           =

                           Βέλγιο

                           BG

                           =

                           Βουλγαρία

                           CZ

                           =

                           Τσεχική Δημοκρατία

                           DK

                           =

                           Δανία

                           DE

                           =

                           Γερμανία

                           EE

                           =

                           Εσθονία

                           EL

                           =

                           Ελλάδα

                           ES

                           =

                           Ισπανία

                           FR

                           =

                           Γαλλία

                           IE

                           =

                           Ιρλανδία

                           IT

                           =

                           Ιταλία

                           CY

                           =

                           Κύπρος

                           LV

                           =

                           Λεττονία

                           LT

                           =

                           Λιθουανία

                           LU

                           =

                           Λουξεμβούργο

                           HU

                           =

                           Ουγγαρία

                           MT

                           =

                           Μάλτα

                           NL

                           =

                           Κάτω Χώρες

                           AT

                           =

                           Αυστρία

                           PL

                           =

                           Πολωνία

                           PT

                           =

                           Πορτογαλία

                           RO

                           =

                           Ρουμανία

                           SI

                           =

                           Σλοβενία

                           SK

                           =

                           Σλοβακία

                           FI

                           =

                           Φινλανδία

                           SE

                           =

                           Σουηδία

                           GB

                           =

                           Ηνωμένο Βασίλειο,

               —

               μονοψήφιο αριθμό που προσδιορίζει το έτος ποσόστωσης και που αντιστοιχεί στο τελευταίο ψηφίο του εν λόγω έτους, π.χ. «7» για το έτος 2007,

               —

               διψήφιο αριθμό από το 01 έως το 99 που προσδιορίζει την οικεία υπηρεσία έκδοσης της άδειας στη χώρα εξαγωγής,

               —

               έναν πενταψήφιο αριθμό από το 00001 έως το 99999, ο οποίος αποδίδεται στο συγκεκριμένο κράτος μέλος όπου προβλέπεται να πραγματοποιηθεί o εκτελωνισμός.

         Άρθρο 13
   Η άδεια εξαγωγής και το πιστοποιητικό καταγωγής είναι δυνατόν να εκδίδονται μετά την αποστολή των προϊόντων στα οποία αναφέρονται. Στις περιπτώσεις αυτές φέρουν την ένδειξη «issued retrospectively».
   Άρθρο 14
   1.   Σε περίπτωση κλοπής, απώλειας ή καταστροφής άδειας εξαγωγής ή πιστοποιητικού καταγωγής, ο εξαγωγέας μπορεί να ζητήσει από τις αρμόδιες αρχές της Ρωσίας που εξέδωσαν το έγγραφο, την έκδοση αντιγράφου βάσει των εγγράφων εξαγωγής που έχει στην κατοχή του. Το αντίγραφο πιστοποιητικού ή αδείας που εκδίδεται κατ’ αυτόν τον τρόπο φέρει την ένδειξη «duplicate».
   2.   Το αντίγραφο φέρει την ημερομηνία του πρωτοτύπου της άδειας εξαγωγής ή του πιστοποιητικού καταγωγής.
   ΤΊΤΛΟΣ V
   ΔΙΟΙΚΗΤΙΚΗ ΣΥΝΕΡΓΑΣΙΑ
   Άρθρο 15
   Η Κοινότητα και η Ρωσία συνεργάζονται στενά για την εφαρμογή των διατάξεων του παρόντος πρωτοκόλλου. Προς το σκοπό αυτό, αμφότερα τα μέρη διευκολύνουν κάθε επαφή και ανταλλαγή απόψεων, συμπεριλαμβανομένων των τεχνικών ζητημάτων.
   Άρθρο 16
   Για την εξασφάλιση της ορθής εφαρμογής του παρόντος πρωτοκόλλου, η Κοινότητα και η Ρωσία παρέχουν αμοιβαία συνδρομή για τον έλεγχο της γνησιότητας και της ακρίβειας των εκδιδόμενων αδειών εξαγωγής και των πιστοποιητικών καταγωγής καθώς και των δηλώσεων που συντάσσονται σύμφωνα με τους όρους του παρόντος πρωτοκόλλου.
   Άρθρο 17
   Η Ρωσία διαβιβάζει στην Κοινότητα (Ευρωπαϊκή Επιτροπή) τις ονομασίες και τις διευθύνσεις των αρμόδιων ρωσικών κρατικών αρχών που είναι εξουσιοδοτημένες για την έκδοση και τον έλεγχο των αδειών εξαγωγής καθώς και των αρμόδιων οργανισμών της Ρωσίας που είναι εξουσιοδοτημένοι δυνάμει της ρωσικής νομοθεσίας να εκδίδουν πιστοποιητικά καταγωγής, μαζί με δείγματα των αποτυπωμάτων σφραγίδων και υποδείγματα υπογραφών που χρησιμοποιούνται από τις εν λόγω αρχές. Επίσης η Ρωσία ενημερώνει την Κοινότητα (Ευρωπαϊκή Επιτροπή) για κάθε μεταβολή που επέρχεται στα ανωτέρω στοιχεία.
   Άρθρο 18
   1.   Ο εκ των υστέρων έλεγχος των πιστοποιητικών καταγωγής και των αδειών εξαγωγής διενεργείται δειγματοληπτικά ή όποτε οι αρμόδιες αρχές της Κοινότητας έχουν εύλογες αμφιβολίες όσον αφορά τη γνησιότητα του πιστοποιητικού ή της άδειας ή όσον αφορά την ακρίβεια των στοιχείων που αναφέρονται στην πραγματική καταγωγή των υπό εξέταση προϊόντων.
   2.   Σε τέτοιες περιπτώσεις, οι αρμόδιες αρχές της Κοινότητας επιστρέφουν το πιστοποιητικό καταγωγής, την άδεια εξαγωγής ή αντίγραφο αυτών στις αρμόδιες αρχές της Ρωσίας παραθέτοντας, εφόσον κρίνεται σκόπιμο, τους τυπικούς ή ουσιαστικούς λόγους που δικαιολογούν τη διεξαγωγή έρευνας. Σε περίπτωση που έχει υποβληθεί τιμολόγιο, αυτό το τιμολόγιο ή αντίγραφό του επισυνάπτεται στο αντίστοιχο πιστοποιητικό, στην άδεια ή στο αντίτυπο αυτών. Οι αρχές διαβιβάζουν, επίσης, κάθε πληροφορία που διαθέτουν και η οποία παρέχει ενδείξεις ότι τα στοιχεία που αναγράφονται στο εν λόγω πιστοποιητικό ή στην άδεια είναι ανακριβή.
   3.   Οι διατάξεις της παραγράφου 1 εφαρμόζονται επίσης σε εκ των υστέρων ελέγχους των πιστοποιητικών καταγωγής που προβλέπονται στο άρθρο 2 του παρόντος πρωτοκόλλου.
   4.   Τα πορίσματα των εκ των υστέρων ελέγχων που διενεργούνται σύμφωνα με τις διατάξεις των παραγράφων 1 και 2 κοινοποιούνται στις αρμόδιες αρχές της Κοινότητας το αργότερο εντός τριμήνου. Οι πληροφορίες που κοινοποιούνται αναφέρουν αν το επίμαχο πιστοποιητικό, ή η άδεια αφορά τα εμπορεύματα που όντως εξήχθησαν και κατά πόσον τα εμπορεύματα αυτά είναι δυνατόν να εξαχθούν υπό το καθεστώς που θεσπίζεται με τη συμφωνία. Οι πληροφορίες πρέπει επίσης να περιλαμβάνουν, εφόσον ζητηθεί από την Κοινότητα, αντίγραφα όλων των δικαιολογητικών που είναι αναγκαία για τη διαπίστωση των πραγματικών περιστατικών, και ιδίως για τον προσδιορισμό της πραγματικής καταγωγής των εμπορευμάτων.
   5.   Για τον εκ των υστέρων έλεγχο πιστοποιητικών καταγωγής, αντίγραφα των πιστοποιητικών καταγωγής καθώς και όλων των σχετικών εξαγωγικών εγγράφων φυλάσσονται από τους αρμόδιους οργανισμούς της Ρωσίας, τουλάχιστον επί ένα έτος μετά τη λήξη της συμφωνίας.
   6.   Η προσφυγή στη διαδικασία δειγματοληπτικών ελέγχων που προβλέπεται στο παρόν άρθρο δεν εμποδίζει τη θέση των εν λόγω προϊόντων σε ελεύθερη κυκλοφορία.
   Άρθρο 19
   1.   Σε περίπτωση που η διαδικασία ελέγχου, η οποία προβλέπεται στο άρθρο 18, ή στοιχεία που έχουν στη διάθεσή τους οι αρμόδιες αρχές της Κοινότητας ή της Ρωσίας υποδηλώνουν ή αφήνουν να διαφανεί ότι καταστρατηγούνται ή παραβιάζονται οι διατάξεις της παρούσας συμφωνίας, τα δύο μέρη συνεργάζονται στενά και με την προσήκουσα ταχύτητα, ώστε να προληφθεί κάθε τέτοια καταστρατήγηση ή παραβίαση.
   2.   Προς το σκοπό αυτό, οι αρμόδιες αρχές της Ρωσίας διενεργούν, με δική τους πρωτοβουλία ή κατόπιν αίτησης της Κοινότητας, τις δέουσες έρευνες ή φροντίζουν για τη διενέργεια των ερευνών αυτών, σχετικά με τις πράξεις που συνιστούν ή που η Κοινότητα θεωρεί ότι συνιστούν καταστρατήγηση ή παραβίαση του παρόντος πρωτοκόλλου. Η Ρωσία γνωστοποιεί στην Κοινότητα τα πορίσματα αυτών των ερευνών, μαζί με κάθε άλλη σχετική πληροφορία ικανή να συμβάλει στον προσδιορισμό του λόγου καταστρατήγησης ή παραβίασης, συμπεριλαμβανομένης της προς καθορισμό πραγματικής καταγωγής των εμπορευμάτων.
   3.   Κατόπιν συμφωνίας μεταξύ της Κοινότητας και της Ρωσίας, οι υπάλληλοι που έχουν οριστεί από την Κοινότητα δύνανται να είναι παρόντες κατά τη διενέργεια των ερευνών που προβλέπονται στην παράγραφο 2.
   4.   Στο πλαίσιο της συνεργασίας που προβλέπεται στην παράγραφο 1, οι αρμόδιες αρχές της Κοινότητας και της Ρωσίας ανταλλάσσουν κάθε πληροφορία που, κατά την άποψη ενός από τα μέρη, είναι χρήσιμη για την πρόληψη της καταστρατήγησης ή παραβίασης των διατάξεων της παρούσας συμφωνίας. Οι εν λόγω ανταλλαγές είναι δυνατόν να περιλαμβάνουν στοιχεία σχετικά με τις εμπορικές συναλλαγές μεταξύ Ρωσίας και τρίτων χωρών για προϊόντα καλυπτόμενα από την παρούσα συμφωνία, ιδίως όταν η Κοινότητα έχει σοβαρούς λόγους να πιστεύει ότι τα εν λόγω προϊόντα είναι δυνατόν να διέρχονται από το έδαφος της Ρωσίας πριν εισαχθούν στην Κοινότητα. Τα ανωτέρω στοιχεία είναι δυνατό να συμπεριλαμβάνουν, εφόσον ζητηθεί από την Κοινότητα, αντίγραφα όλων των σχετικών εγγράφων, εάν υπάρχουν.
   5.   Όταν υπάρχουν επαρκείς αποδείξεις ότι έχουν καταστρατηγηθεί ή παραβιαστεί οι διατάξεις του παρόντος πρωτοκόλλου, οι αρμόδιες αρχές της Ρωσίας και της Κοινότητας δύνανται να συμφωνούν τη λήψη μέτρων τα οποία κρίνονται αναγκαία για να αποτραπεί η επανάληψη της καταστρατήγησης ή παραβίασης αυτής.


Avis juridique important

|

31994D0044

94/44/ΕΚ: Απόφαση του Συμβουλίου της 20ής Δεκεμβρίου 1993 για τη σύναψη πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου

Επίσημη Εφημερίδα αριθ. L 025 της 29/01/1994 σ. 0001 - 0001 Φινλανδική ειδική έκδοση: Κεφάλαιο 11 τόμος 28 σ. 0012  Σουηδική ειδική έκδοση: Κεφάλαιο 11 τόμος 28 σ. 0012

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη σύναψη πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός,  και της Δημοκρατίας της Πολωνίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου (94/44/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,  τα συμπεράσματα του Ευρωπαϊκού Συμβουλίου της Κοπεγχάγης, της 21ης και 22ας Ιουνίου 1993,  την πρόταση της Επιτροπής,  Εκτιμώντας:  ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με τη Δημοκρατία της Πολωνίας- ότι θα πρέπει να εγκριθεί αυτό το πρόσθετο πρωτόκολλο,  ΑΠΟΦΑΣΙΖΕΙ:   Άρθρο 1  Το πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου, και της ευρωπαϊκής  συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, εγκρίνεται εξ ονόματος της Ευρωπαϊκής Κοινότητας.  Το κείμενο του πρόσθετου πρωτοκόλλου επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρόσθετο πρωτόκολλο δεσμεύοντας την Ευρωπαϊκή Κοινότητα.  Ο Πρόεδρος του Συμβουλίου πραγματοποιεί την κοινοποίηση που προβλέπεται στο άρθρο 8 του πρόσθετου πρωτοκόλλου εξ ονόματος της Ευρωπαϊκής Κοινότητας.  Βρυξέλλες, 20 Δεκεμβρίου 1993.  Για το Συμβούλιο Ο Πρόεδρος W. CLAES